Casa de la Vall

Casa de la Vall (norsk: Dalens hus) er en gammel bygning i Andorra la Vella, hovedstaden i Andorra. Bygningen er fra 1580. Den har vært sete for landets myndigheter og har huset parlamentet, Consell General.

Huset ble reist i 1580 som bolig med tårnforsvar for Busquets-familien.«Casa de la Vall (Parliament building)», Andorra Tourism. Det er bygget i stein. Hovedbygningen har tre etasjer. I 1702 ble bygningen kjøpt av Consell de la Terra,«Visita virtual a la Casa de la Vall» , Consell General. den representative forsamlingen som var forløperen for dagens andorranske nasjonalforsamling. Bygningen har vært benyttet som rettslokale og møtested for landets myndigheter. Huset har også et kapell viet til Sankt Ermengol, arkiv og representasjonsrom.«Casa de la Vall» , Comú d'Andorra la Vella. Tidligere holdt Museu Postal d'Andorra til i bygningen.

Andorras parlament, Consell General, har møttes i Casa de la Vall. I 2011 ble en ny og moderne parlamentsbygning tatt i bruk.«Casa de la Vall» , Ministeri de Cultura.

Referanser

Eksterne lenker
 Virtuelt besøk, fra Andorras nasjonalforsamling

Kategori:Andorra